hotchpotch/miracl-hf-unified huggingface dataset:
बयालुसीमा
बयालुसीमा(कन्नड़ ಬಯಲುಸೀಮೆ) दक्षिण भारत के कर्नाटक राज्य के मालनाड क्षेत्र के पूर्वी ओर के क्षेत्र को कहा जाता है। यह फैला हुआ खुला मैदानी क्षेत्र है जिसमें कुछ टीले मिल जाते हैं। इसमें धारवाड़, बेलगाम, गडग, हवेरी, बीजापुर, बागलकोट, गुलबर्ग, रायचूर, कोप्पल, बेल्लारी, चित्र दुर्ग, देवनगिरी, तुमकुर, हस्सन और मांड्या जिले आते हैं। यह नाम संभवतः कन्नड़ भाषा से व्युत्पन्न है, जिसका अर्थ है समतल भूमि या खुली भूमि, क्योंकि यहां से पड़ोसी क्षेत्रों का निर्बाध दृश्य सुलभ होता है। इसी कारण से इसे कई बार मैदान भी कहा जाता है। बयालसीमा की स्थिति दक्खिन पठार में मालनाड क्षेत्र के पूर्वी ओर पश्चिमी घाट के पूर्वी छोर पर है।
बयालुसीमा के खानपान, बोलियां और शैलियाम भिन्न स्थानों पर बदलते रहते हैं।
ब्याल आईटी निवेश क्षेत्र
बंगलौर ब्याल आईटीआईआर या ब्याल आई.टी निवेश क्षेत्र एक ५० कि.मी (१२,००० एकड़) में फैला सूचना प्रौद्योगिकी निवेश क्षेत्र है। यह बेंगलुरु अंतर्राष्ट्रीय विमानक्षेत्र से १५ कि.मी उत्तर में स्थित है। इसके लिए कर्नाटक राज्य मंत्रिमंडल से अनुमति २८ जनवरी २०१० को और केन्द्र सरकार से ५ जून २०१० को स्वीकृत हो चुकी है। यह नंदी हिल पर चिकबल्लपुर और दोड्डबल्लपुर के बीच मुदेनहल्ली/कानिवेनारायणपुर में स्थापित होगा।
राज्य सरकार ने किसानों से भूमि अधिग्रहण की प्रक्रिया आरंभ कर दी है और ५६-७० लाख रु. प्रति एकड़ की दर से भुगतान कर रही है। इसके एवज में किसानों को अन्य स्थान पर विकसित भूमि प्रति एकड़ आवंटित की जा रही है।
देवनहल्ली
देवनहल्ली (कन्नड़: ದೇವನಹಳ್ಳಿ) जिसे पूर्व में देवनदोड्डी, देवनपुरा, या यूसुफ़ाबाद भी कहते थे दक्षिण भारत के कर्नाटक राज्य में स्थित क्षेत्र है। यह शहर रआजधानी बंगलुरु से बाहर पर स्थित है। यहीं नवनिर्मित बेंगलुरु अंतर्राष्ट्रीय विमानक्षेत्र है। यह विमानक्षेत्र भारत का दूसरा सबसे बड़ा विमानक्षेत्र है। इसके पड़ोस में ही दो देवनहल्ली व्यापार पार्क भी निर्माणाधीन हैं जो हवाई-अड्डे से दूरी पर हैं। साथ ही एक एयरोस्पेस पार्क, विज्ञान पार्क एवं एक १००० करोड़ वित्तीय नगर (फ़ाईनेन्शियल सिटी) भी प्रक्रिया में है। एक नयी उपग्रहीय रिंग मार्ग सड़क शहर को दोड्डबल्लपुर से जोड़ेगी। इसके निकटवर्ती ही $२२ बिलियन, का ब्याल आईटी निवेश क्षेत्र निर्माणाधीन है, जो भारत में सूचना प्रौद्योगिकी का सबसे बड़ा क्षेत्र होगा। क्षेत्र में आगामी २ वर्षों में कुल अवसंरचना विकास अनुमानित $३० बिलियन से अधिक अपेक्षित है। क्षेत्र में महत्वपूर्ण वाणिज्यिक और आवासीय विकास के साथ, अचल संपत्ति में उच्च मांग में है
विख्यात शासक टीपू सुल्तान का जन्म देवनहल्ली में ही १७५० में हुआ था।
लोमाटिया तस्मानिका
लोमाटिया तस्मानिका या किंग्स लोमाटिया, प्रोटेसी कुल की एक तस्मानियाई जड़ी है। इसके पौधे के पत्ते चमकदार हरे होते है और यह गुलाबी फूल उत्पन्न करता है परंतु, यह कोई फल अथवा बीज उत्पादित नहीं करता। माना जाता है कि जंगल में किंग्स लोमाटिया की मात्र एक ही जीवित बस्ती बची है।
लोमाटिया तस्मानिका इसलिए असाधारण है क्योंकि इसके शेष बचे सभी पौधे आनुवंशिक रूप से एक समान हैं। इसमें अगुणित गुणसूत्रों के तीन समुच्च्य होते हैं (3x = त्रिगुणित) इसलिए यह अनुर्वर या बंध्य है, यह दोबारा तभी उगता है जब इसकी कोई शाखा भूमि पर गिरकर अपनी स्वयं की मूल (जड़) पैदा कर लेती है।
हालांकि सभी पौधे तकनीकी रूप से अलग होते हैं क्योंकि प्रत्येक का अपना स्वयं का मूल तंत्र होता है, लेकिन सामूहिक रूप यह किसी सबसे अधिक समय से जीवित पौधे के कृंतक हैं। प्रत्येक पौधे का जीवनकाल लगभग 300 वर्ष है, लेकिन हो सकता है कि पौधा अपने कृंतक, कम से कम पिछले 43600 वर्ष से पैदा कर रहा हो (संभवतः135000 साल से)। यह अनुमान जीवाश्मीकृत पत्तियों की रेडियोकार्बन डेटिंग पर आधारित है जो 8.5 किमी की दूरी पर पाई गयीं थी। जीवाश्मीकृत अवशेष और समकालीन पौधे की कोशिका संरचना और आकार भी समान हैं, जो इंगित करता है कि दोनों पौधे त्रिगुणित हैं और इसीलिए त्रिगुणता की अत्यंत दुर्लभ घटना के चलते कृंतक उत्पन्न करते हैं।
बापूदेव शास्त्री
महामहोपाध्याय पंडित बापूदेव शास्त्री (१ नवम्बर १८२१-१९००) काशी संस्कृत कालेज के ज्योतिष के मुख्य अध्यापक थे। वे प्रथम ब्राह्मण (पण्डित) थे जो भारतीय एवं पाश्चात्य खगोलिकी दोनो के प्रोफेसर बने। ये प्रयाग तथा कलकत्ता विश्वविद्यालयों के परिषद तथा आयरलैंड और ग्रेट ब्रिटेन की रॉयल सोसायटी के सम्मानित सदस्य थे। इन्हें "महामहोपाध्याय" की उपाधि मिली थी।
बापूदेव शास्त्री (नृसिंह) का जन्म शक सं 1743 में महाराष्ट्र के अहमदनगर में गोदावरी नदी के किनारे 'टोंके' नामक गाँव में एक ब्राह्मण परिवार में हुआ था। उनकी आरम्भिक शिक्षा नागपुर के मराठी विद्यालय में हुई जहाँ उन्होने अंकगणित एवं बीजगणित की शिक्षा पाई। धुंदिराज मिश्र से उन्होने बीजगणित (ग्रन्थ) तथा लीलावती ग्रन्थ सीखी। उनकी प्रतिभा से प्रभावित होकर ब्रिटिश राजनीतिक एजेण्ट लैंसलॉट विल्किंसन ने सिहोर के संस्कृत विद्यालय में उनका नामांकन करा दिया जहाँ उन्होने सिद्धान्तशिरोमणि, युक्लिडीय ज्यामिति तथा यूरोपीय विज्ञान की शिक्षा पाई। पण्डित सेवाराम और स्वयं विल्किंसन उनके शिक्षक थे। सन् १८४२ में शास्त्री जी राजकीय संस्कृत महाविद्यालय वाराणसी में नियुक्त हुए जहाँ वे रेखागणित पढ़ाने लगे।
उन्होने भास्कराचार्य के सिद्धान्तशिरोमणि का अनुवाद किया और इसे बनारस में १८९१ में प्रकाशित किया। विल्किंसन के साथ मिलकर उन्होने 'सूर्यसिद्धान्त ऑर ऐन ऐन्सिएन्ट सिस्टेम ऑफ एस्ट्रोनॉमी' नामक ग्रन्थ रचा जो सूर्यसिद्धान्त का अंग्रेजी अनुवाद है। इनका दृक्सिद्ध पंचांग आज भी वाराणसेय संस्कृत विश्वविद्यालय से प्रकाशित होता है।
इनके ग्रंथ हैं :
वैज्ञानिक क्रांति
वैज्ञानिक क्रांति उस समयावधि को इंगित करती है जब भौतिकी, खगोलशास्त्र, जीवविज्ञान, मानव शरीररचना, रसायन विज्ञान एवं अन्य विज्ञानों की प्रगति ने पुराने सिद्धन्तों को अस्वीकर कर दिया। इस प्रकार आधुनिक विज्ञान की नींव पड़ी। वैज्ञानिक क्रान्ति की धारणा को मानने वालों का विचार है कि यूरोप के पुनर्जागरण का अन्तिम काल से वैज्ञानिक क्रांति आरम्भ हुई और १८वीं शताब्दी के अन्तिम चरण तक चली। इस प्रकार वैज्ञानिक क्रान्ति ने यूरोपीय ज्ञानोदय को प्रभावित किया।
किन्तु सातत्य सिद्धान्त में विश्वास करने वाले बहुत से लोगों का विश्वास है कि इस प्रकार की कोई क्रान्ति नहीं हुई बल्कि प्राचीन और मध्य काल से वैज्ञानिक विकास की जो धारा चली थी वही अपनी सहज गति से आगे बढती रही।
शिवपुरी बाबा
शिवपुरी बाबा हिन्दू धर्म के एक सन्त थे। गोविंदानंद भारती जो शिवपुरी बाबा के रूप में भी जाने जाते हैं, एक हिंदू संत और एक परिव्राजक संन्यासी हैं जिन्होंने विश्व को 'स्वधर्म' का पाठ पढ़ाया है, जो कि जीवन जीने का एक प्राचीन तरीका है। वह दुनिया का चक्कर लगाने वाले सबसे पहले केरलवाले है और उन्होंने मलयाली मैगलन नाम अर्जित किया।
तार रज्जु
इस्पात का लचकदार रस्सा जो इंजीनियरी के विभिन्न प्रयोजनों, जैसे भारी बोझों को उठाने, रेलवे के मार्ग के रस्से, गाइओं (guys), उत्तोलक, संवाहक, केवल मार्ग, झूला पुलों में मुख्या वाहक तार और पूर्वप्रतिबलित कंक्रीट में केबल के रूप में प्रयुक्त होता है। इस्पात के अनेक तारों के संयोग से तारसूत्र (Strand) और अनेक तारसूत्रों को मिलाकर एक केबल बनता है। तारसूत्र के तार और केबल में लगे तारसूत्रों को कभी-कभी एक दूसरे के समांतर रखकर और एकत्रित करके एक इकाई में ऐंठ दिया जाता है1 इस प्रकार तारों को ऐंठकर तारसूत्र और तारसूत्रों को ऐंठकर केबल बनाया जाता है। जब तारों को एक दिशा में ऐंठकर तारसूत्र बनाया जाता हैं और तारसूत्रों को विपरीत दिशा में ऐंठकर केबल बनाया जाता है तब इसे नियमित ले (Lay) कहते हैं। जब तारसूत्रों को उसी दिशा में ऐंठा जाता है जिसमें उनमें लगे तार ऐंठे होते हैं तब यह लांग ले (Lang lay) रस्सा कहा जाता है। 6 X 17 नियमित ले रस्सा उसको कहते हैं जिसमें छ: ऐसे तरसूत्र हों जिनके केंद्र षड्भुज के कोणों पर हों और प्रत्येक तारसूत्र में 17 तारे हों। नियमित ले के रस्सों के कुचले जाने और विकृत होने की संभावना कम होती है क्योंकि लांग ले रस्से घिसाव रोकने में अधिक समर्थ होते हैं। प्रत्येक तार और तारसूत्र को गठित करने से पूर्व उसे अंतिम सर्पिल आकार देने के लिये पूर्वनिर्मित कर लिया जाता है ताकि तारों और तारसूत्रों की सीधा होने की स्वाभाविक प्रवृत्ति का निवारण हो जाए।
झूला पुलों के समान महत्वपूर्ण केबल के कार्यों में केबल पर उसकी अंतिम शक्ति के आधे के बराबर पूर्वनिश्चित बोझ लटकाते हैं ताकि उसका संरचनात्क तनाव दूर हो जाय। यह भार बहुत अधिक समय तक बना रहने दिया जाता है और तब हटा दिया जाता है। ऐसी पूर्वक्रिया का पुलों के लटकते हुए केबल तथा ऊर्ध्वाधर रेडियो स्तंभों पर लगे गाई तारसूत्रों (guy strands) के स्थापन में विशेष महत्व है।
यद्यपि तारों की आपेक्षिक दृढ़ता उपयोग के अनुसार परिवर्तनशील होती है, तथापि साधारणत: यह कहा जा सकता है कि केबल में लगे तारों में कार्बन की मात्रा लगभग .06 % से .08 % होती है, जिससे उसकी चरम दृढ़ता लगभग 100 टन प्रति वर्ग इंच या इससे अधिक होती है और उनका न्यूनतम खिंचाव 8 इंच निर्दिष्ट माप की लंबाई (gauge length) पर लगभग 2 से 4 प्रतिशत होता है।
ऋतुओं के द्वारा प्रभावित होनेवाले केबलों की रक्षा बहुधा जस्ते की कलई चढ़ाकर की जाती है। कलई करने के लिये तारों को हलके अम्ल में डालकर सफाई की जाती है। तब इसे पिघले हुए शुद्ध जस्ते में (जस्ता 99.75) प्रतिशत शुद्धता का जिसमें लोहे की मात्रा 0.03 प्रतिशत से अधिक न हो डालते हैं, इससे इस पर जस्ते की परत चढ़ जाती है। जो इस्पात के संक्षारण को रोकती है। जस्ते की तह का चिपकना जस्ते और इस्पात के सीधे रासायनिक संयोग पर निर्भर है।
वर्गमूल
गणित में किसी संख्या x का वर्गमूल (square root (formula_1) या formula_2) वह संख्या (r) होती है जिसका वर्ग करने पर x प्राप्त होता है; अर्थात् यदि r‍‍ = x हो तो r को x का वर्गमूल कहते हैं। प्राचीन भारत में कम से कम शुल्बसूत्र के समय से ही वर्ग एवं वर्गमूल के सैद्धान्तिक एवं व्यावहारिक पक्षों का ज्ञान था। शुल्ब सूत्रों की रचना ८०० ईसापूर्व से ५०० ईसापूर्व तक बतायी जाती है किन्तु ये इससे भी बहुत पुराने हो सकते हैं। बौधायन का शुल्बसूत्र में २ और ३ के वर्गमूल का बहुत ही शुद्ध मान निकालने की विधि दी गयी है। आर्यभट ने आर्यभटीय के खण्ड २.४ में अनेकों अंकों वाली संख्याओं के वर्गमूल निकालने की विधि दी है ।
तो "z" का प्रधान वर्गमूल निम्नलिखित ढंग से परिभाषित किया जाता है:
इसे त्रिकोणमितीय फलन के रूप में भी अभिव्यक्त कर सकते हैं-
वर्गमूल निकालने की विधियाँ
वर्गमूल निकालने की बहुत सी विधियाँ हैं। वर्गमूल निकालने की एक प्रचलित विधि निम्नलिखित सर्वसमिका पर आधारित है- आर्यभट ने वर्गमूल निकालने की अपनी विधि को निम्नलिखित श्लोक द्वारा अभिव्यक्त किया है-
written in the line of the square root). This is the square root. (Repeat the process if there are still digits on the right)
धनात्मक संख्याओं "S" के वर्गमूल निकालने की अधिकांश विधियों का आरम्भ वर्गमूल के एक सन्निकट मान से होता है जिसे क्रमशः शुद्ध बनाते जाते हैं। यदि यह आरम्भिक मान, वर्गमूल के शुद्ध मान से बहुत दूर होगा तो गणना करने में अधिक चरण (और अधिक समय) लगेंगे। इसलिए वर्गमूल का सन्निकट मान निकालना बहुत उपयोगी है।
माना पूर्णांक "S" ≥ 1, तथा इसमें अंकों की संख्या "D" है। तो
माना 234 का वर्गमूल निकालना है। यहाँ D=3 तथा n = 1 . अतः 234 के वर्गमूल का मान = formula_3 = 20
यह विधि प्राचीन भारतीय गणित ग्रन्थ 'बख्शाली पाण्डुलिपि' में वर्णित है।
formula_4 का मान निकालने के लिए, माना "S" के सबसे निकट पूर्ण वर्ग संख्या "N" है। इसके बाद निम्नलिखित चरणों द्वारा वर्गमूल निकालें-
उपरोक्त प्रक्रिया को इस प्रकार भी लिखा जा सकता है-
formula_10 का मान निकालो।
152,2756 का वर्गमूल
साइरस साहूकार
साइरस साहूकार (6 अगस्त 1980 को जन्म) एमटीवी इंडिया VJ और बॉलीवुड अभिनेता हैं। उन्हें "सेमी गिरेबाल" और ऐसे ही अन्य व्यंगात्मक हास्य शो में, मेजबानी में और मज़ाकिया नकल में अपने व्यग्यात्मक लहजे के कारण जाना जाता है।
साइरस साहूकार का जन्म MHOW, इंदौर के सैन्य मुख्यालय में हुआ था। उनके पिता कर्नल बेहराम साहूकार एक पारसी हैं जबकि उनकी लेखिका मां, निमेरन साहूकार पंजाबी हैं, जिससे वे आधे पारसी और आधे पंजाबी वंश के हैं। उनकी प्रीति फिलिप नाम की एक बड़ी बहन भी है, जो एक कलाकार हैं। वे दिल्ली में पले बढ़े और सेंट कोलंबस से स्कूली शिक्षा प्राप्त की।
साइरस ने स्कूल से ही थिएटर करना शुरू किया और 6 साल की उम्र से स्कूल के विभिन्न नाटकों में अभिनय किया। वे अपने स्कूल के बैंड में गाते थे और 14 वर्ष की आयु तक वे किरण बेदी के 'साक्षरता मिशन कार्यक्रम' का हिस्सा बन चुके थे जिसमें स्कूल के छात्रों द्वारा तिहाड़ जेल के कैदियों के लिए नाटक और शैक्षिक स्किट का प्रदर्शन किया जाता था। इस अवधि के दौरान ही, उन्होंने एक नाटक में अभिनय किया जो बैरी जॉन के रेड नोजेज़ क्लब का हिस्सा था। यह नाटक बैरी जॉन द्वारा निर्देशित किया गया था और इसका नाम था 'हारून एंड द सी ऑफ़ स्टोरीज़' और यह सलमान रुश्दी के उपन्यास पर आधारित था।
15 वर्ष की आयु में, उन्होंने 'थैंक यू फॉर दी म्युज़िक' नामक एक संगीत शो प्रदर्शित किया, जो स्टीफन मराज़ी द्वारा निर्देशित था, यह एक गायक के रूप में उनका पहला पेशेवर प्रयास था। उसके बाद वे रोशन अब्बास के साथ जुड़े और रेडिओ वॉयसओवर और जिंगल करने लगे। उनका पहला जिंगल हार्पिक के लिए था।
16 साल की उम्र तक, वे दिल्ली में एक रेडिओ शो 'रेडिओ रैम्पेज' की मेजबानी करने लगे थे। लगभग उसी समय उन्होंने एंड्रयू लॉयड वेबर की 'स्टारलाईट एक्सप्रेस' और 'ग्रैफिटी पोस्टकार्डस फ्रॉम स्कूल,' के निर्माण पर कार्य किया और अभिनय किया, दोनों ही नाटकों का निर्देशन रोशन अब्बास ने किया था।
18 साल की उम्र में उन्होंने एमटीवी इंडिया के 'एमटीवी वीजे हंट' नामक राष्ट्रव्यापी खोज में ऑडिशन दिया। उन्होंने मिनी माथुर और आसिफ सेठ के साथ इस वीजे हंट को जीता।
वे 1999 के अंत में एमटीवी में शामिल हुए और दिल्ली से मुंबई स्थानांतरित हो गए और वे एमटीवी में काम करने वाले सबसे कम उम्र के लोगों में से एक थे।
अगले वर्ष 2000 में, उन्होंने एक शो की अगुवाई की जिसका नाम था 'एमटीवी फुल्ली फालतू.' यह आगे चल कर सबसे पहला ऐसा शो बना जिसमें फिल्मों, विज्ञापनों से लेकर टीवी शो तक सबकी मजाकिया नकल की गयी, जिनमें प्रमुख थे - शोले, कहो ना प्यार है और इंडियाना जोन्स श्रृंखला.  लगभग उसी समय उन्होंने नवजोत सिंह सिद्धू पर एक मजाकिया नकल शुरू की जिसका नाम था 'पिद्धू दी ग्रेट' और साथ ही उन्होंने 'सेमी गिरेबाल' नामक शो में मेजबानी की जो 'रोंदेवू विथ सिमी गरेवाल' नामक एक टॉक शो की मज़ाकिया नकल थी। सेमी गिरेबाल, नामक स्पूफ को मूल शो से अधिक रेटिंग मिली।  जब एमटीवी ने मोक्युमेंट्री क्षेत्र में ज़ोरदार प्रवेश किया, तब उन्होंने 'किक ऐस' नामक शो में सूत्रधार के रूप में कार्य किया, जिसमें उन्होंने 25 विभिन्न भूमिकाएं निभाई. इसके बाद उन्होंने गेम शो 'होल इन दी वॉल' के दो स्तरों में मेज़बानी की जिसके बाद उन्होंने 'ऑल स्टार्स' की भी मेज़बानी की दोनों ही कार्यक्रम पोगो चैनल के लिए थे।मूवीज़
कार्यक्रम:
कुणाल कपूर (कपूर परिवार)
कुणाल कपूर ब्रिटिश व भारतीय मूल के पूर्व भारतीय अभिनेता हैं। वे शशि कपूर और स्वर्गीय जेनिफर केंडल के सबसे बड़े पुत्र हैं।
कुणाल का जन्म उस मशहूर कपूर ख़ानदान में हुआ जो कई पीढ़ियों से फ़िल्म जगत को लोकप्रिय अभिनेता और अभिनेत्रियां देता आ रहा है। उनके दादाजी पृथ्वीराज कपूर थे। उनके पैतृक चाचा राज कपूर और शम्मी कपूर हैं। उनके छोटे भाई करन कपूर और बहन संजना कपूर ने भी कुछ फ़िल्मों में अभिनय किया किन्तु वे दोनों उनकी तरह अधिक क़ामयाब नहीं हो पाए. उनके नाना-नानी जेफ़्री केंडल और लॉरा केंडल भी अभिनेता थे, जिन्होनें अपने थियेटर समूह 'शेक्स्पियेरियेना' (Shakespeareana) के साथ भारत और एशिया का दौरा किया और शेक्सपियर और शॉ के नाटकों का प्रदर्शन किया। मर्चेंट आइवरी की फ़िल्म "शेक्सपियर वाला", कुछ-कुछ उनके परिवार पर आधारित थी जिसमें उनके पिता और उनकी मौसी, अभिनेत्री फ़ेलिसिटी केंडल ने भूमिका निभाई थी।
उनकी शादी निर्देशक रमेश सिप्पी की बेटी शीना सिप्पी से हुई, उनके दो बच्चे हैं, ज़हान पृथ्वीराज कपूर और शायरा लॉरा कपूर.
कुणाल ने अधिकतर अपने पिता की फ़िल्मों में काम किया। 1972 में उन्होंने अपने करियर की शुरुआत अंग्रेज़ी फ़िल्म "सिद्धार्थ" से की जिसमें उन्होंने अपने पिता द्वारा निभाए गए शीर्षक पात्र के पुत्र का किरदार निभाया था। उसके बाद वे 1978 में श्याम बेनेगल की बहुचर्चित फ़िल्म "जुनून" में दिखाई दिए, जिसमें उनके पिता, माता और उनके दोनों भाई-बहन भी दिखाई दिए। 1981 में वे बॉलीवुड की अपनी पहली मुख्यधारा की फ़िल्म "आहिस्ता आहिस्ता" में पद्मिनी कोल्हापुरे के साथ नज़र आए। फ़िल्म बॉक्स ऑफिस पर हिट रही किन्तु उनके करियर को अच्छी शुरुआत दिलाने में नाक़ामयाब रही। 1982 में वे एक बार फिर बहु प्रशंसित फ़िल्म "विजेता" में अपने पिता के साथ नज़र आए। उसके बाद वे विवादास्पद कलात्मक फिल्म "उत्सव" (1984), "सजन तारा संभारना" और "त्रिकाल" (1985) में नज़र आये।
1987 में कुणाल ने अपनी ख़ुद की कंपनी, एडफ़िल्म-वालाज़, (Adfilm-Valas) शुरू की और टेलीविज़न के लिए विज्ञापनों का निर्माण और निर्देशन का काम शुरू किया। उनकी यादगार रचनाओं में से एक, उनके भाई करन द्वारा अभिनीत, बॉम्बे डाइंग की "ड्रीम लवर" ("Dream Lover") श्रृंखला थी। इसके बाद से ही उन्होंने 800 से भी ज़्यादा टेलीविज़न विज्ञापनों का निर्देशन किया है और भारत में विज्ञापन फिल्मों के बेहतर निर्देशकों में से एक माने जाते हैं। वह विशेष तौर पर बड़े पैमाने के प्रारूप, एक्शन, ग्लैमर और हास्य के लिए जाने जाते हैं। हाल ही में, भारत में बनी अधिकांश सफल कार-विज्ञापनों का निर्माण और निर्देशन कुणाल द्वारा किया गया है।
एडफ़िल्म-वालाज़ (Adfilm-Valas) ने भारत में फिल्माई गई अनेक अंतर्राष्ट्रीय फ़ीचर फिल्मों और विज्ञापन फ़िल्मों का कार्यकारी-निर्माण भी किया है। इनमें उल्लेखनीय हैं: "सिटी ऑफ़ जॉय (City of Joy)" के श्रेय-अनुक्रम के दृश्य (credit sequence) और फ्रेंच फ़िल्में "ले कैक्टस (Le Cactus)" (2005) और "फ़ायर इन पैराडाइज़ (Fire in Paradise)" .
कुणाल कपूर अपने पिता शशि कपूर के साथ, श्री पृथ्वीराज कपूर मेमोरियल ट्रस्ट एंड रिसर्च फाउंडेशन के ट्रस्टी हैं जो जुहू, मुंबई में स्थित पृथ्वी थियेटर (जिसकी स्थापना और निर्माण शशि कपूर और उनकी पत्नी जेनिफर कपूर ने किया था) का स्वामित्व रखती है और उसका कार्यभार संभालती है। पृथ्वी थियेटर, जिसका कार्यभार अब कुणाल की छोटी बहन संजना कपूर संभालतीं हैं, का लक्ष्य पेशेवर भारतीय थियेटर को बढ़ावा देना, थियेटर के लिए नई प्रतिभाओं और दर्शकों का विकास करना और थियेटर व प्रदर्शन कलाओं के लिए एक प्रेरणादायक केंद्र बनना है।
1990 एशियाई शीतकालीन खेल
दूसरे एशियाई शीतकालीन खेल ९ मार्च से १४ मार्च, १९९० के मध्य सपोरो, जापान में आयोजित किए गए थे। मूल रूप से भारत को इन खेलों का आयोजन करना था, लेकिन तकनीकि और कोषीय परेशानियों के कारण मेज़बानी जापान को दे दी गई। इन खेलों में तीन राओस ने पहली बार भाग लिया: ईरान, चीनी ताइपे और फ़िलीपीन्स।
1996 एशियाई शीतकालीन खेल
तीसरे एशियाई शीतकालीन खेल ४ फ़रवरी से ११ फ़रवरी, १९९६ के मध्य हार्बिन, चीन में आयोजित किए गए थे।
१९९६ एशियाई शीतकालीन खेलों का शुभंकर "डोउडोउ" मटर के पौधे से प्रेरित था।
घनमूल
गणित में किसी संख्या x का घनमूल (cube root) वह संख्या होती है जिसका घन (cube) x के बराबर हो। अर्थात यदि य का घनमूल घ हो तो घ.घ.घ=य होगा। उदाहरण के लिये ८ का घनमूल २ है और १००० का घनमूल १० है।
न्यूटन की विधि एक पुनरावृत्तिमूलक विधि (iterative method) है जिसका उपयोग घनमूल निकालने के लिये भी कर सकते हैं। इस विधि का उपयोग करते हुए a का घनमूल निकालने के लिये निम्नलिखित पुनरावृत्तिमूलक अल्गोरिद्म प्रयोग कर सकते हैं-
हैली की विधि (Halley's method) उपरोक्त पर ही आधारित है किन्तु अधिक तेजी से अभिसरित (कन्वर्ज) होती है, किन्तु इसमें गुणा की संक्रिया अधिक करनी पड़ती है।
गुणोत्तर माध्य
गणित में गुणोत्तर माध्य (Geometric mean) जो आंकड़ो के किसी समुच्चय की केंद्रीय प्रवृत्ति की ओर इशारा करता है। n संख्याओं का गुणोत्तर माध्य उनके गुणनफल के nवें मूल के बराबर होता है। उदाहरण के लिये १, २, ४ का गुणोत्तर माध्य = (१ x २ x ४) का घनमूल = ८ का घनमूल = २ . इसी प्रकार १ तथा २५ का ज्यामितीय माध्य ५ होगा। a और b का गुणोत्तर माध्य a व b के गुणनफल के वर्गमूल के बराबर होता है। यदि पद 2 या 3 से अधिक हो तो Logarithm or Log (लघुगणक) का प्रयोग किया जाता है ।
उन्नाव स्वर्ण खजाने की घटना
उन्नाव स्वर्ण खजाने की घटना अक्टूबर २०१३ में भारतीय राज्य उत्तर प्रदेश के उन्नाव जिले के संग्रामपुर (डौंडिया खेड़ा) गाँव में घटित हुई।
समाचार पत्रों के अनुसार, तथाकथित रूप से एक स्थानीय साधु शोभन सरकार ने स्वप्न देखा कि १९वीं सदी के राजा, राव राम बक्श सिंह के पुराने किले के खण्डहरों के नीचे हजारों टन से भी अधिक स्वर्ण दबा हुआ है। सरकार कथित रूप से दफन इस स्वर्ण भण्डार की खुदाई करवाने के लिए खनन मंत्रालय और भारतीय पुरातत्त्व सर्वेक्षण विभाग को राजी करने में सक्षम रहे। 18 अक्टूबर 2013 को खुदाई का कार्य आरम्भ हो गया।२८ अक्टूबर सोमवार शाम तक कुल 4.8 मीटर तक खुदाई की जा चुकी थी। हालांकि कुछ समाचारों के अनुसार खुदाई का कार्य केवल सपने के आधार पर न होकर इसका वैज्ञानिक सर्वेक्षण किया गया था, जिसमें किसी 'गैर चुंबकीय' तत्व की उपस्थिति का अनुमान लगाया गया था।
एएसआई की निगरानी में हो रही खुदाई के लिए किले को 2 खंडों में बांटा गया था। 13 नवम्बर तक एक खंड की खुदाई पूरी हो चुकी थी, जबकि दूसरे ब्लॉक की करीब 75 फीसदी खुदाई पूरी हो जाने के बावजूद खजाने का कोई नामोनिशान नहीं मिला था।
इस घटना के प्रेरक शोभन सरकार एक हिन्दू सन्त हैं। जिन्होने अक्टूबर २०१३ में कथित रूप से उन्नाव के एक गाँव डौडियाखेड़ा में हजारों टन सोना छिपा होने का सपना देखा। यह गाँव यूपी के उन्नाव जिले की बीघापुर तहसील में गंगा के किनारे स्थित बक्सर से दो किमी पहले पड़ता है। लखनऊ से इसकी दूरी 50 किमी व कानपुर से लगभग 80 किमी है।
शोभन सरकार का जन्म उत्तर प्रदेश के कानपुर (देहात) जिले के शुक्लन पुरवा गांव में हुआ था। इन्होंने बीपीएमजी इंटर कॉलेज मंधाना से पढ़ाई की। हाई स्कूल की पढ़ाई पूरी करने के 10 साल बाद उन्होंने घर छोड़ दिया और वह स्वामी सत्संगानंद के अनुयायी बन गए। सत्संगानंद के आश्रम में पहले से भी उनके कई अनुयायी रहते थे। आश्रम में सत्संगानंद को लोग बड़े स्वामी कहते थे। सरकार ने स्वामीजी के मार्गदर्शन में 8 साल तक चिंतन किया।
14 नवम्बर 2013 को उन्नाव के डौंडियाखेड़ा में सोने की खुदाई अंततः औपचारिक रूप से बंद कर दी गई। आर्कियॉलॉजिकल सर्वे ऑफ इंडिया (एएसआई) ने इसे ज़िंदगी भर का सबक बताया। हालांकि शोभन सरकार की तरफ से कहा गया कि खजाने की तलाश वैज्ञानिक नजरिए से हो रही है, जबकि यह अलौकिकता से जुड़ा मामला है। उन्होंने कहा कि खुदाई में सोना जरूर निकलेगा और वह उसे एएसआई टीम के डौंडियाखेड़ा गांव से जाने के बाद निकालेंगे।
रमाबाई नगर जिला
रमाबाई नगर का नया नाम कानपुर देहात जिला है।
ओलिवर एंड कंपनी
ओलिवर एंड कंपनी () 1988 की एक अमेरिकी एनीमेटेड फिल्म है।
जन्म के समय वजन
जब बच्चा जन्म लेता है उस समय उसका जो वजन होता है उसको जन्म के समय का वजन बोलते है। यह बच्चे के जन्म के समय का वजन और गर्भावस्था के समय फंड्स की ऊंचाई मापने से भी पता चलता है उससे प्रत्यक्ष संलग्न है। बच्चा जब सही/पर्याप्त समय में जन्म लेता है उस समय उसका जो वजन है उस को पर्याप्त वजन उम्र कहते है। जन्म अगर नियत समय से नीचे या ऊपर होता है तो उसका विकास असामान्य दर से होता है, जो अक्सर गर्भावस्था के समय आई हुई तकलीफ से बच्चे पर अथवा उसकी माँ पर ख़राब असर डालता है।
यह अध्ययन किया गया है और उसमें सफलता भी मिली है, जो बताता है की जन्म के समय के वजन और जीवन की आखिरी स्थिति के बीच में घनिष्ठ सम्बन्ध है, जिस के अन्दर मधुमेह, मोटापा, तम्बाकू, धूम्रपान और सहजज्ञान शामिल है।
जन्म के समय के वजन के AGA के बाहर असंख्य कारण है जो माता पिता के द्वारा प्रभावित होते है, जो नीचे दिए हुए है।
सम्बद्ध शर्तों में शामिल हैं:व्यक्ति के जन्म के समय के वजन का उस की भविष्य की जिन्दगी पर क्या असर है, ये जानने के लिए बहुत अध्ययन किया गया है। जिस के अन्दर मोटापा, मधुमेह और समय सूज के ऊपर किए सिद्धांत भी शामिल है।
जो बच्चा गर्भ वय के बड़ा या छोटा होता है (अथवा दोनों में से एक) तो उस के जीवन में मोटापे का खतरा बढ़ जाता है।
GH चिकित्सा की एक निश्चित खुराक कुछ हद यक दुबला शरीर द्रव्यमान (LBM) को पकड़ लेती है। हालांकि GH-इलाज विषयों में कुछ प्रतिशत शारीर से चर्बी घटती है GH चिकित्सा से प्रभावित लोगो में चिकित्सा नहीं लेने वाले लोगों की तुलना मे DEXA से मापी हुई हड्डी के खनिज की घनता ज्यादा मापी गयी है। हालाँकि गर्भ वय से छोटे बच्चे को वो काफी हद तक प्रतिकूल साबित हुआ है। और उस पर काफी चर्चा विचारनिय हो रही है।
यह माना जाता है की बच्चे जिसका जन्म के समय कम वजन हो, उनको टाईप २ मधुमेह का खतरा ज्यादा रहता है।
कुछ अध्ययनों में जन्म के समय का ज्यादा वजन और ज्यादा सहज ज्ञान के बीच में एक सीधा लिंक पाया गया है।
फोड़ा
फोड़ा या फुंसी एक बहुत ही गहरा संक्रमण कूपशोथ (बाल के कूप का संक्रमण) है, यह लगभग हमेशा स्टैफिलोकोकस और यूस नामक जीवाणु के कारण होता है जिससे चमड़ी के ऊपर पूस और मरी हुई कोष से दर्दनाक सूजन होने लगती है। कई अलग-अलग फोड़े जब एक साथ जमा हो जाते हैं, तो उसे नासूर कहा जाता है।
फोड़ा बाल के चारों ओर ऊबड़ लाल, पस से भरा हुआ लम्प होता है जो कोमल, गर्म और बहुत ही पीड़ादायक होता है। यह मटर के आकार से लेकर गोल्फ की गेंद के आकार तक का हो सकता है। जब फ़ोड़ा पक जाता है और उससे पस निकलने के लिए तैयार हो जाता है, तब इसके गांठ के केन्द्र में एक पीला या सफेद बिंदु बन जाता है। इसके गंभीर संक्रमण में रोगी को बुखार का अनुभव हो सकता है, उसकी लसिका में सूजन हो सकती है और उसे थकान भी महसूस होता है। इस आवर्ती फोड़े को जीर्ण फुंसी कहा जाता है।
आमतौर पर, यह त्वचा में मौजूद जीवाणु जैसे स्टैफीलोकोसी के कारण होता है। जीवाणु संबंधी उपनिवेशण बाल के रोम से शुरू होता है और इसके कारण सामान्य कोशिका प्रवाह तथा सूजन होने लगता है। इसके अलावा, अफ्रीका में तुम्बु मक्खी के कारण फैलने वाले रोग से मियासिस हो सकता है, जो सामान्य तौर पर त्वचीय फुंसी के साथ होते है। फुंसी रोग के लिए जोखिम कारको में नासिका के अन्दर जीवाणु का जमा होना, मधुमेह, मोटापा, लिम्फोप्रोलाइफलेटिव, केंसर, कुपोषण और रोग प्रतिकारक शक्ति को दबाने वाली दवाइयां आदि शामिल हैं।
फोड़े के सबसे आम जटिलताओं में त्वचा में धब्बे और संक्रमण, रीढ़ की हड्डी में संक्रमण, मस्तिष्क में संक्रमण, गुर्दे में संक्रमण, या अन्य अंगों में फोड़ा होने की संभावना शामिल हैं। संक्रमण रक्तधारा (सेप्सिस) में भी फ़ैल सकता है और कभी कभी जीवन के लिए जोखिम का कारण भी बन सकता है।
सभी फुंसी के ईलाज के लिए उनको ख़ाली करना पड़ता है। ख़ाली करने के लिए एक कपडे को गर्म नमक के पानी से भिगोने पर वह ज्यादा कारगर होता है। फ़ोड़े को धोना और एंटीबायोटिक क्रीम तथा एंटीसेप्टिक चाय के पेड़ के तेल की एक पट्टी से फुंसी को आवरित करते हुए बांधना भी चिकित्सा के लिए लाभदायक होता है। फुंसी को निरिक्षण किए बिना फोडना या निचोड़ना नहीं चाहिए, अन्यथा संक्रमण के फैलने का खतरा हो सकता है।
गंभीर जटिलताओं के कारण जोखिम उत्पन्न कर सकने वाले फुंसी को एक चिकित्सक द्वारा ही छिन्न करके सुखाया जाना चाहिए. इनमें सामान्य से बड़े फोड़े, दो सप्ताहों से ज्यादा समय तक रहे फोड़े तथा चेहरे के मध्य में और रीढ़ की हड्डी के पास होने वाली फुंसिया भी शामिल हैं।
आवर्तक फोड़े या बड़े फोड़े के लिए संवेदनशील क्षेत्र (जैसे की नासिका के आस पास या उस के अन्दर तथा कान के अन्दर) के लिए एंटीबायोटिक उपचार की सलाह दी जाती है।
समिति
किसी विषय पर विचार के लिये बनाया गया लोगों का समूह समिति (committee or commission) कहलाती है। प्रायः यह किसी अन्य सभा के आधीन होता है। समितियाँ भिन्न-भिन्न तरह के कार्यों के लिये बनायी जातीं हैं-
समिति कुछ आवश्यकताओं की पूर्ति के लिए व्यक्तियों द्वारा निर्मित की जाती हैं । इसमें निश्चित उद्देश्य लेकर सम्मिलित होता है ।
कर्नाटक विधानसभा
कर्नाटक विधानसभा
कुल सीटें =  आरक्षित =
विधान सौध, बंगलौर
मयूरशर्मा
मयूरशर्मा () (या मयूरशर्मन, मयूरवर्मा) (३४५ - ३६५ ई०) कर्नाटक के आधुनिक शिमोगा जिला के तालगुण्डा का एक ब्राह्मण पंडित था। इसने बनवासी के कदंब वंश की स्थापना की थी। यह वंश ही था जिसने सबसे पहले आधुनिक कर्न्टक की भूमि पर राज्य किया था। इसने अपना नाम मयूरवर्मन कर लिया था, जिससे वह ब्राह्मण से क्षत्रिय लगे। इस वंश के शासन पूर्व कर्नाटक भुमि पर बाहर का शसन था और तब इस वंश ने स्वतंत्र राज्य बसाया और स्थानीय भाषा कन्नड़ को राजभाशा के रूप में अपनाया। कन्नड़ भााषा के प्राचीनतम शिलालेख व अभिलेख इसी वंश के मिलते हैं।
बनवासी, कर्नाटक
बनवासी () कर्नाटक राज्य के उत्तर कन्नड़ जिला में एक मंदिरों वाला कस्बा है। इसकी सीमा शिवमोगा जिला से लगती है।
बनवासी कर्नाटक राज्य का प्राचीनतम शहर है। यह मधुकेशवर मंदिर के निकट से बढ़ता गया है। यह मंदिर ९वीं शताब्दी में बना था और भगवान शिव को समर्पित है। the supreme God in Shaivism, a major branch of Hinduism.
हाल ही में यहाम एक ५वीं शताब्दी का सिक्का भि मिला है जिस पर कन्नड़ लिपि में लिख है। यह अब तक मिली प्राचीनतम मुद्रा है। पुरातत्त्व विभाग के अनुसार इससे सिद्ध होता है कि बनवासी में ५वीं शताब्दी की टकसाल थी।
षट्खण्डागम
षट्खण्डागम (अर्थ = छ: भागों वाला धर्मग्रंथ) दिगम्बर जैन संप्रदाय का सर्वोच्च और सबसे प्राचीन पवित्र धर्मग्रंथ है। दिगंबर परंपरा के अनुसार मूल धर्मवैधानिक शास्त्र महावीर भगवान के निर्वाण के कुछ शताब्दियों के बाद ही लुप्त हो गये थे। अतः, षट्खण्डागम को आगम का दर्जा दिया गया है और इसे सबसे श्रद्धेय माना गया है। दिगम्बरों के लिए षट्खण्डागम की अहमियत इस बात से लगायी जा सकती है, कि जिस दिन षट्खण्डागम पर धवला टीका को पूरा किया गया था, उस दिन को श्रुत पंचमी के रूप में मनाया जाता है।
ऐसा कहा जाता कि षट्खण्डागम दिगम्बर साधु आचार्य धरसेन के द्वारा दिए गए आगम के मौखिक उपदेशों पर आधारित है। मान्यता अनुसार, शास्त्रों के घटते ज्ञान से चिंतित होकर उन्होंने दो साधुओं, आचार्य पुष्पदंत और आचार्य भूतबलि को अपने आश्रयस्थल, गिरनार पर्वत, गुजरात में स्थित चंद्र गुफा, में बुलाया। आचार्य धरसेन ने वृहद मूल पवित्र जैन ज्ञान में से उन्होंने दोनो मुनियों को याद ज्ञान संप्रेषित किया। उन्होंने आगम के पाँचवें और बारहवें अंगों के कुछ भागों का भी ज्ञान दिया। यह सारा ज्ञान दोनों साधुओं द्वारा सूत्रों के रूप में लिपिबद्ध कर लिया गया। आचार्य पुष्पदंत ने शुरुवात के १७७ सूत्र लिखे और आचार्य भूतबलि ने बाकी सूत्र लिखे। कुल लगभग ६००० सूत्र लिखे गये।
षट्खण्डागम‎, जैसा की नाम से ज्ञात होता है, छह भागों में विभाजित शास्त्र है। छह भाग हैं-
प्रथम तीन भाग कर्म दर्शन की व्याख्या आत्मा के दृष्टिकोण से करते हैं, जो की बंधन का कारक है एवं अंतिम तीन भाग कर्म की प्रकृति और सीमाओं की चर्चा करते हैं।
षट्खण्डागम में समुच्चय (सेट) का कांसेप्ट आया है। विभिन्न समुच्चयों पर (log) के फलनों से संक्रिया (ऑपरेशन) इसमें देखने को मिलता है।
मूल (संख्या का)
यदि संख्या b पर n घात लगाने पर a प्राप्त होता है तो संख्या b संख्या a का nवाँ मूल (n-th root) कहलाती है।
उदाहरण के लिये 2, 16 का 4था मूल है क्योंकि 2 = 16 .
घातांक
किसी संख्या पर घात लगाना या घातांकन (Exponentiation या Involution, इनवॉल्यूशन) एक गणितीय संक्रिया है जिसमें किसी संख्या को लगातार अपने से दो या अधिक बार गुणा किया जाता है। जितने बार गुणा किया जाता है, वह उस संख्या का 'घात' कहलाता है। घात को संख्या के ऊपर दाहिनी ओर थोड़ा हटाकर लिखा जाता है; इस प्रकर ३४ = ८१। घातक्रिया में दो संख्याएँ उपयोग की जाती हैं- आधार (बेस) a एवं घातांक (exponent) n. जब n धन पूर्णांक होता है तो घातांकन a का स्वयं से बार-बार गुणन को दर्शाता है।
घात-संकेत के आविष्कार के पहले युनानी लोग द्वितीयघात को चतुष्कोण संख्या अथवा घात कहते थे। डायोफ़ैंटस ने २७५ ई. के लगभग तृतीय घात को 'घन' कहा, चतुर्थ घात को 'घातघात' और पंचमधात को 'घातधन', इत्यादि। इस नामावली में घातों को जोड़ने का नियम बरता गया है।
घात क्रिया मूलक्रिया (root finding) का विलोम है। मूल क्रिया में संख्या का कोई मूल (जैसे वर्गमूल) ज्ञात किया जाता है।
इन्हीं को इस तरह भी कह सकते हैं-ध्यान दें कि formula_10,
उदाहरण के लिए, formula_11, तथा formula_12
मूल (फलन के)
गणित में किसी फलन का मूल वह संख्या होती है जिस पर उस फलन का मान शून्य हो जाता है। इसे 'फलन का शून्य' या 'फलन का हल' भी कहते हैं। किसी फलन के शून्य, एक, या एक से अधिक, मूल हो सकते हैं। उदाहरण के लिये निम्नलिखित फलन को देखिये-
फलन ƒ का एक मूल 3 है क्योंकि x=3 के लिये फलन का मान निकालने पर शून्य प्राप्त होता है।
चरघातांकी फलन
गणित में चरघातांकी फलन एक ऐसा फलन है जिसका अवकलज उसी के बराबर होता है। अर्थात किसी बिन्दु पर इस फलन के वृद्धि की दर उस बिन्दु पर इस फलन के मान के बराबर होती है। इस फलन को formula_1 से निरुपित किया जाता है जहाँ e एक अपरिमेय संख्या है जिसका मान लगभग 2.718281828 के बराबर होता है। इस फलन को प्रायः exp(x) भी लिखते हैं
अनुपात
गणित में अनुपात (रेशियो) समान प्रकार की दो संख्याओं के बीच सम्बन्ध को कहते हैं। प्रायः इसे "a संबंध b" या a:b कहते हैं। उदाहरण के लिये यदि दो पेड़ों की उँचाइयों का अनुपात ३:५ है तो इसका अर्थ है कि यदि पहले पेड़ की ऊंचाई ३ मीटर है तो दूसरे की ऊंचाई ५ मीटर होगी। अथवा पहले की उँचाई ९ मीटर हो तो दूसरे की १५ मीटर होगी। बहिखाते के अनुसार  नए साझेदार के प्रवेश से पुराने साझेदार के अनुपात में जो परिवर्तन आता है वह अनुपात कहलाता है।
हरात्मक माध्य
हरात्मक माध्य (harmonic mean) गणित में प्रयुक्त अनेकों माध्यों में से एक है। जब दरों का माध्य निकालना हो तो हरात्मक माध्य उपयुक्त होता हैं।
धनात्मक वास्तविक संख्याओं x1, x2, ..., xn > 0 का हरात्मक माध्य H निम्नाकित प्रकार से परिभाषित किया जाता है-
अर्थात, दी हुई संख्याओं का हरात्मक माध्य उन संख्याओं के व्युत्क्रम संख्याओं (रेसिप्रोकल्स) के समान्तर माध्य के व्युत्क्रम के बराबर होता है। हरात्मक माध्य के उपयोग :- 1. औसत गति की गणना करने के लिए 2. मूल्य आदि का औसत ज्ञात करने के लिए 3. चलन वेग की गणना करने के लिए हरात्मक माध्य गुणोत्तर माध्य और समान्तर माध्य से छोटा होता है | इन तीनो माध्यो को कुछ इस प्रकार भी दर्शाया जा सकता है -
राजेन्द्र चोल २
राजेन्द्र चोल द्वितीय अपने बड़े भ्राता राजाधिराज चोल के उत्तराधिकारी थे। इनको कोप्पम के युद्ध में अपने भ्राता के संग याद किया जाता है, जहां इन्होंने पश्चिमी चालुक्य वंश के राजा सोमेश्वर १ का पासा प[अलट दिया था।
धवला टीका
धवला टीका, दिगम्बर जैन परम्परा के प्रमुख ग्रंथ षट्खण्डागम का टीकाग्रंथ है। इसके रचयता, आचार्य जिनसेन है। यह संस्कृत मिश्रित शौरसेनी प्राकृत भाषाबद्ध है। इसमें प्राचीन भारतीय गणित के दर्शन होते हैं।
कुलोत्तुंग चोल प्रथम
कुलोत्तुंग चोल प्रथम (१०७०-११२२ ई.) दक्षिण भारत के चोल राज्य का प्रख्यात शासक था। यह वेंगी के चालुक्यनरेश राजराज नरेंद्र (१०१९-१०६१ ई०) का पुत्र था और इसका नाम राजेंद्र (द्वितीय) था। इसका विवाह चोलवंश की राजकुमारी मधुरांतका से हुआ था जो वीरराजेंद्र की भतीजी थी। यह वेंगी राज्य का वैध अधिकारी था किंतु पारिवारिक वैमनस्य के कारण वीरराजेंद्र ने राजेंद्र (द्वितीय) के चाचा विजयादित्य (सप्तम) को अधीनता स्वीकार करने की शर्त पर राज्य प्राप्त करने में सहायता की। इस प्रकार यह वेंगी का अपना पैत्रिक राज्य प्राप्त न कर सका। किंतु कुछ वर्षों बाद वीरराजेंद्र का उत्तराधिकारी और पुत्र अधिराजेंद्र एक जनविद्रोह में मारा गया तब चालुक्य राजेंद्र (द्वितीय) ने चोल राज्य को हथिया लिया और कुलोत्तुंग (प्रथम) के नाम से इसका शासक बना। तब इसने अपने पैतृक राज्य वेंगी से विजयादित्य (सप्तम) को निकाल बाहर किया और अपने पुत्रों को वहाँ का शासक बनाकर भेजा।
कुलोत्तुंग की गणना चोल के महान नरेशों में की जाती है। अभिलेखों और अनुश्रुतियों में उसका उल्लेख संगमतविर्त्त (कर-उन्मूलक) के रूप में हुआ है। उसके शासनकाल का अधिकांश भाग अद्भुत सफलता और समृद्धि का था। उसकी नीति थी अनावश्यक युद्ध न किया जाय और उनसे बचा जाए। परिणामस्वरूप श्रीलंका को छोड़कर चोल साम्राज्य के सारे प्रदेश १११५ ई. तक उसके अधीन बने रहे। उसे मुख्य रूप से वीरराजेंद्र के दामाद कल्याणी के चालुक्य नरेश विक्रमादित्य (षष्ठ) से निरंतर संघर्ष करना पड़ा। इसके कारण उसके अंतिम दिनों में चोल राज्य की स्थिति काफी दयनीय हो गई और वह तमिल देश और तेलुगु के कुछ भागों में ही सिमट कर रह गया।
लैम्बर्ट का कोज्या नियम
प्रकाशिकी में लैम्बर्ट के कोज्या नियम (Lambert's cosine law) के अनुसार किसी "लैम्बर्टी" तल से विकरित उर्जा की तीव्रता का प्रेक्षित मान उस तल के लम्बवत रेखा तथा प्रेक्षक के दृष्टि-रेखा (line of sight) के बीच के कोण के कोज्या के समानुपाती होता है। यह नियम 'कोज्या उत्सर्जन नियम' या 'लैम्बर्ट का उत्सर्जन नियम' भी कहलाता है। इस नियम को जोहान्न हेनरिक लैम्बर्ट ने १७६० में 'फोटोमेट्रिया' में प्रकाशित किया था।
तालिकोट का युद्ध
तालिकोट का युद्ध कन्नड़: ತಾಳಿಕೋಟೆ, तेलुगु:) (23 जनवरी 1565 ई. ), दक्कन के सल्तनतों और विजयनगर साम्राज्य के बीच लड़ा गया था। विजयनगर साम्राज्य की यह लडाई राक्षस-तांगड़ी नामक गावं के नजदीक लड़ी गयी थी। इस युद्ध में विजय नगर साम्राज्य को हार का सामना करना पड़ा।परिणाम विजयनगर की हार और दक्षिण भारत के अंतिम हिन्दू साम्राज्य का पतन रहा।  तालीकोटा  की लड़ाई के समय, सदाशिव राय विजयनगर साम्राज्य का शासक था, लेकिन वह एक कठपुतली शासक था। वास्तविक शक्ति उसके मंत्री राम राय द्वारा प्रयोग किया जाता था। सदाशिव राय नें दक्कन की इन सल्तनतों के बीच अंतर पैदा करके उन्हें पूरी तरह से कुचलने की कोशिश की थी, हालाकि बाद में इन सल्तनतों को विजयनगर के इस मंसूबे के बारे में पता चल गया था और उन्होंने एकजुट होकर एक गठबंधन का निर्माण किया था और विजयनगर साम्राज्य पर हमला बोल दिया था। दक्कन की सल्तनतों ने विजयनगर की राजधानी में प्रवेश करके उनको बुरी तरह से लूटा और सब कुछ नष्ट कर दिया।
इसके परिणाम
• तालीकोटा की लड़ाई के पश्चात् दक्षिण भारतीय राजनीति में विजयनगर  राज्य की प्रमुखता समाप्त हो गयी।
• मैसूर के राज्य, वेल्लोर के नायकों और शिमोगा में केलादी के नायकों नें विजयनगर से अपनी स्वतंत्रता की घोषणा की।
• यद्यपि दक्कन की इन सल्तनतों नें विजयनगर की इस पराजय का लाभ नहीं उठाया और पुनः पहले की तरह एक दुसरे से लड़ने में व्यस्त हो गए और अंततः मुगलों के आक्रमण के शिकार हुए।
विजयनगर की हार के कारण
• दक्कन की सल्तनतों की तुलना में  विजयनगर के सेना में घुड़सवार सेना की कम संख्या थी, अतः विजयनगर के सेना को पराजय का सामना करना पड़ा।
• दक्कन की सल्तनतों की तुलना में  विजयनगर के सेना में जो भी हथियार इस्तेमाल किये जा रहे थे वे अधिक परिष्कृत नहीं थे।
• दक्कन की सल्तनतों के तोपखाने युद्ध में बेहतर थे।
• विजयनगर की हार का सबसे बड़ा कारण गिलानी भाइयों का विश्वासघात था जिसके कारण विजयनगर की सेना को पराजय का सामना करना पड़ा।
कोज्या नियम
त्रिकोणमिति में एक सामान्य त्रिभुज के लिये निम्नलिखित संबन्ध को कोज्या नियम (law of cosines) या कोज्या सूत्र कहते हैं (सन्दर्भ चित्र १) -
कोज्या नियम पाइथागोरस के प्रमेय का सामान्यीकृत स्थिति (केस) है, अर्थात formula_2 = 90 डिग्री तो formula_3 अतः : formula_4
कोज्या नियम उस स्थिति में उपयोगी होता है जब किसी त्रिभुज की दो भुजाएँ एवं उनके बीच का कोण दिया हो तथा तीसरी भुजा की लम्बाई निकालनी हो। या तीनों भुजाएँ दी हुई हों और कोई भी कोण निकालना हो, जैसे-
त्रिभुज ABC में,
भुजा b के सामने का कोण formula_8 निकालो।
सामने के चित्र में,
तथा
उपरोक्त दोनों समीकरणों में से d का विलोपन करने पर,
इसी प्रकार,
अतः
कर्नाटक बैंक
कर्नाटक बैंक लिमिटेड (कन्नड़: ಕರ್ನಾಟಕ ಬ್ಯಾಂಕ್ ಲಿಮಿಟೆಡ್) कर्नाटक राज्य में मंगलौर शहर आधारित एक निजी क्षेत्र का बैंक है। भारतीय रिज़र्व बैंक के अनुसार यह एक ए-श्रेणी का अनुसूचित व्यापारिक बैंक है।
कर्नाटक राज्य सड़क परिवहन निगम
कर्नाटक राज्य सड़क परिवहन निगम (KSRTC) की स्थापना १९६१ में १७९२ बसों के साथ कर्नाटक राज्य में की गई थी। यह पूर्णतया स्वामित्त्व वाली कर्नाटक सरकार की कंपनी है जिसमें भारत सरकार भी भागीदार है।
केन्द्रीय मृदा एवं सामग्री अनुसंधानशाला
केन्द्रीय मृदा एवं सामग्री अनुसंधानशाला(CSMRS) भारत सरकार के जल संसाधन मंत्रालय का संबद्ध कार्यालय है। नई दिल्ली स्थित भारत का यह प्रमुख संस्थान क्षेत्र तथा प्रयोगशाला अन्वेषण, भूयांत्रिकी, कंक्रीट प्रौद्योगिकी, निर्माण सामग्री की समस्याओं पर आधारभूत तथा प्रायोगिक अनुसंधान, तथा पर्यावरण मुद्दों के संबंध में कार्य करता है जिसका देश में सिंचाई संबंधित तथा ऊर्जा के विकास पर प्रत्यक्ष प्रभाव पड़ता है। यह कार्यालय भारत तथा विदेश में विभिन्न परियोजनाओं तथा संगठनों के लिए उपर्युक्त क्षेत्रों में सलाहकार तथा परामर्शदाता के रूप में कार्य करता है।
मौटे तौर पर इस कार्यालय के कार्यक्षेत्र में निम्नलिखित विषय आते हैं:-
भारतीय नाभिकीय विद्युत निगम लिमिटेड
भारतीय नाभिकीय विद्युत निगम लिमिटेड (भाविनि), परमाणु ऊर्जा विभाग के प्रशासनिक नियंत्रण मे आनेवाला, भारत सरकार का पूर्णत: स्वामित्वाधीन उद्यम है। कंपनी अधिनियम, 1956 के अंतर्गत दिनाकं 22 अक्टूबर 2003 को निगमित एक सार्वजनिक कंपनी है जिसका उद्देश्य परमाणु ऊर्जा अधिनियम, १९६२ के प्रावधान के अंर्तगत भारत सरकार के योजनाएं एवं कार्यक्रमों के अनुसरण मे तमिलनाडु स्थित कल्पाक्कम में पहला 500 मेगवाट द्रुत प्रजनन रिएक्टर (फास्ट ब्रीडर रिएक्टर) का निर्माण एवं प्रवर्तन करना एवं ऊर्जा उत्पादन हेतु उत्तरवर्ती द्रुत प्रजनन रिएक्टरों के निर्माण, प्रवर्तन, प्रचालन एवं अनुरक्षण मे लगे रहना है।
भाविनि आजकल चेन्नै से 70 कि॰मी॰ की दूरी पर स्थित कल्पाक्कम मे रू.3492 करोड की लागत से 500 मेगवाट द्रुत प्रजनन रिएक्टर के निर्माण लगा हुआ है। यह द्रुत प्रजनन रिएक्टर भाविनि द्रुत प्रजनन रिएक्टरों का अग्रदूत होगा एवं इससे अपेक्षा है कि देश को ऊर्जा सुरक्षा प्रदान करेगा। इस रिएक्टर का निर्माण कल्पाक्कम मे ही स्थित इंदिरा गांधी परमाणु अनुसंधान केन्द्र द्वारा विकसित अभिकल्पना एवं तकनीकी के आधार पर किया जा रहा है। कंपनी की वैबसाईट के अनुसार, जनवरी २०१४ के अंत तक, परियोजना की प्रगति 96.5% हो चुकी है तथा यह अपने अंतिम चरण पर पहुँच गया है। टरबाइन उपकरणों के स्थापना का कार्य का चरण पूरा होने को है। जेनेरेटर, रोटर, सजीव भाप पुन: तापक, भाप जल पृथक, निम्न एवं अपर ड्रम, उच्च एवं निम्न दाब टरबाइन मॉडयूल्स इत्यादि को स्थापित कर दिया गया। संघनित्र टयूब के भेदन एवं विस्तारण के कार्य को पूर्ण किया जा चुका है।
सामग्री प्रबंधन
सामग्री प्रबंधन (Materials management) में स्पेयर पार्ट्स का प्रापण (acquision), खराब हुए अवयवों के प्रतिस्थापन, क्रय का गुणवत्ता नियंत्रण तथा क्रयादेश, शिपिंग एवं भंडारण के मानकों का निर्धारण आदि से संबन्धित विषय है। यह लॉजिस्टिक्स का वह भाग है जो आपूर्ति शृंखला (सप्लाई चेन) के अदृष्य अवयवों से संबन्धित है।
मनुष्य के जीवनयापन के लिए सामग्री की आवश्यकता उतनी ही पुरानी है जितना कि मानव इतिहास। फिर भी द्वितीय विश्वयुद्ध के पूर्व तक सामग्री प्रबन्धन को इतना महत्व नहीं प्राप्त हुआ जितना कि यह विषय अब महत्वपूर्ण है। द्वितीय विश्वयुद्ध के दौरान अमेरिका एवं यूरोपीय देशों में रक्षा सामग्री के योजनाबद्ध तरीके से प्रापण एवं प्रबन्धक की बात की गयी जिसमें रक्षा उपकरणों एवं युद्ध के समय प्रयोग में आने वाली सामग्री का योजनाबद्ध रूप से उत्पादन, प्रापण निरीक्षण, भंडारण, प्रेषण एवं रख रखाव के विषय में गहन रूप से विचार किया गया। धीरे-धीरे सामग्री प्रबंधन ऐसा व्यापक विषय बन गया जिसके अंतर्गत सामग्री प्रापण की योजना से लेकर उसके अंतिम उपयोग तक गहन अध्ययन का विषय बन गया।
भारत में बीसवीं सदी के छठे दशक तक सामग्री प्रंबधन विषय का कोई विशेष महत्व नहीं रहा। सातवें दशक से इसकी उपयोगिता पर ध्यान दिया जाने लगा और आज उन्नत देशों में ही नहीं हमारे देश में भी इसके विकास में सामग्री प्रबंधन का विशेष महत्वपूर्ण स्थान है।
सामग्री प्रबन्धन को तीन भागों में वगीकृत किया जा सकता है।
१. सामग्री प्रबंधन योजना एवं नियंत्रण
२. सामग्री क्रय प्रबंधन
३. भंडार प्रबंधन
एमएसटीसी लिमिटेड
एमएसटीसी लिमिटेड (MSTC Limited) भारत सरकार के इस्पात मंत्रालय के अधीन 'मिनि रत्न' श्रेणी का सर्वजनिक क्षेत्र का उपक्रम है। इसकी स्थापना ९ सितम्बर १९६४ को लौह कबाड़ (स्क्रैप) के निर्यात को नियंत्रित करने के उद्देश्य से की गयी थी। सन् १९७४ में यह स्टील अथारिटी ऑफ इण्डिया की सहायक ईकाई बना दी गयी और पुनः सन् १९८२ में इसे सेल से अलग कर दिया गया। सन् १९९२ तक भारत में लौह स्क्रैप का आयात इसके माध्यम से ही किया जाता था।
एम.एस.टी.सी., इस्पात मंत्रालय के अधीन भारत सरकार की यह कंपनी 30 वर्षों से ज्यादा समय से घरेलु और अंतराष्ट्रीय व्यापारिक गतिविधियों में लिप्त है। 1992 तक भारत में कार्बन स्टील मेल्टिंग स्क्रेप और स्पौंज आयरन/हौट ब्रिक्वेटेड आयरन और री-रोल्लेबल स्क्रेप के आयात की कैनलाइजिंग एजेंसी थी। पुराने जहाजों को तोड़ने की भी कैनलाइजिंग एजेंसी यह कंपनी थी।
एम.एस.टी.सी. के कैनलाइजेशन के बाद इसका कार्यकलाप चुनौतीपूर्ण और विविधतापूर्ण हो प्रतियोगीतामूलक परिदृश्य में भी एम.एस.टी.सी. ने सफलतापूर्वक अपनी प्रतियोगी धार और वित्तीय प्रदर्शन को बनाए रखा है।
लौह अयस्क वाले वस्तुओं के अंतराष्ट्रीय व्यापार में इसने विशेषता हासिल की है और कई मिलियन टन फेरस मेल्टिंग स्क्रेप, पुराने जहाजों के टुकड़े, स्पौंज आयरन हौट ब्रिकवेटेड आयरन, री-रोल्लेबल स्क्रेप आदि का आयात किया है। इसने हजारों टन फेरस स्क्रेप, जूट उत्पादन आदि का आयाद भी किया है। यह कंपनी घरेलू बाजार में लौह औयस्क और एकीकृत इस्पात संयंत्रों, कोयला और यातायात क्षेत्र, सुरक्षा और दूसरे सरकारी विभाग/निजी क्षेत्र के संगठनों के विविध स्क्रेप का विपणन भी करती है। कंपनी का "पेड-अप कैपिटल" 22.0 मिलियन रुपया हैं। कंपनी के दो मुख्य कार्यगत अनुमंडल हैं। यह अनुमंडल वृहद स्तर पर कार्बन स्टील मेल्टिंग स्क्रेप के आयात और निर्यात का काम करता है और अब कोयला/कोक समेत पेट्रोलिय उत्पात, एस.के.ओ. आदि गैर-पारंपरिक वस्तुओं का आयात बढ़ा रहा है। यह अनुमंडल मुख्य तौर पर लौह अयस्क और विविध स्क्रेप के विक्रय और इस्पात संयंत्रों के गाद (एराइजिंग्स) समेत 250 से अधिक सरकारी क्षेत्र के उपक्रमों और विभागों के स्क्रेप और उपयोग किए गए भंडार, अस्वीकृत, कूड़ा-कर्कट आदि और बचत सामक्रियों के विक्रय के लिए जिम्मेदार है।
निगम का एक "प्रबंधन सेवाएं" अनुमंडल भी है जो बाजार का अध्ययन कर कार्यगत अनुंजलों को नियमित सूचनाएं उपलब्ध कराता है। यह अनुमंडल नए व्यापार और नीतिगत गठबंधनों के लिए भी काम करता है। कंपनी का पंजीकृत और निगमित कार्यालय कलकत्ता में है और कलकत्ता, दिल्ली, चेन्नई एवं मुंबई में इसके चार क्षेत्रीय कार्यालय स्थित हैं। इनके अलावा बंगलोर, विशाखापत्तनम, बड़ोदरा (बड़ौदा), राउरकेला में शाखा कार्यालय और कई साइट कार्यालय हैं।
केंद्रीय भंडारण निगम (भारत)
केन्द्रीय भण्डारण निगम (Central Warehousing Corporation) भारत कि स्थापना कृषि ूउपज अधिनियम 1956 के अंतर्गत वैधानिक संस्था के ृरूप ँम 2 March 1957 को
केन्द्रीय भण्डारण निगम की वेअरहाउसिंग गतिविधियों में खाद्यान्न वेअरहाउस, औद्योगिक वेअरहाउस, कस्टम बांडेड वेअरहाउस, कन्टेनर फ्रेट स्टेशन, अन्तर्देशीय क्लीअरेंस डिपो तथा एअर कार्गो कॉम्पलैक्स शामिल हैं। भण्डारण एवं रख-रखाव के अलावा केन्द्रीय भण्डारण निगम क्लीअरिंग एवं फारवर्डिंग, हैंडलिंग एवं ट्रांसपोर्ट, अधिप्राप्ति एवं वितरण, कीटनाशन सेवाएं, प्रधूमन सेवाएं एवं अन्य अनुषंगी सेवाएं प्रदान करता है। केन्द्रीय भण्डारण निगम परामर्शदात्री सेवाएं, तथा विभिन्न एजेन्सियों को वेअरहाउसिंग अवसंरचना निर्माण के लिए प्रशिक्षण भी उपलब्ध कराता है।
उड़न राख
उड़न राख (Fly ash) बहुत सी चीजों (जैसे कोयला) को जलाने से निर्मित पदार्थ है जो महीन कणों से निर्मित होती है। ये हल्के कण उत्सर्जित गैसों के साथ ऊपर उठ जाते हैं (जो राख ऊपर नहीं उठती वह 'पेंदी की राख' कहलाती है।) कोयले से चलने वाले विद्युत संयंत्रों में उत्पन्न उड़न राख को प्रायः चिमनियों से ग्रहण कर लिया जाता है। सभी उड़न राखों में सिलिकन डाईआक्साइड (SiO2) और कैल्सियम आक्साइड (CaO) अच्छी मात्रा में होता है। इसके अलावा भी बहुत सी चीजें इसमें होतीं हैं।
मृदा यांत्रिकी
भूयांत्रिकी (Soil mechanics), इंजीनियरी यांत्रिकी (engineering mechanics) की एक शाखा है जो भूमि के गुणधर्मों का अध्ययन एवं वर्णन करती है। यह तरल यांत्रिकी एवं ठोस यांत्रिकी से इस अर्थ में अलग है कि भूमि गैस (हवा), द्रव (जल आदि) एवं ठोस (मिट्टी, रेत आदि) के विषमांग मिश्रण से बनी होती है। इसके अलावा भूमि में जैव ठोस, द्रव एवं गैसें भी हो सकतीं हैं। शैल यांत्रिकी (rock mechanics) और भूयांत्रिकी मिलकर भूतकनीकी इंजीनियरी का सैद्धान्तिक आधार तैयार करते हैं। भूतकनीकी इंजीनियरी, सिविल इंजीनियरी का उपविषय है। भूतकनीकी का उपयोग भवनों तथा पुलों की नींव, रिटेनिंग दीवार, तथा बांध के निर्माण में होता है।
मृदा यांत्रिकी का ज्ञान हमारे लिए एवं आने वाली पीढ़ियों के लिए अत्यंत आवश्यक है
वस्तुसूची प्रबंधन
वस्तुसूची प्रबंधन (Inventory control) के अन्तर्गत वस्तुओं की आपूर्ति, भंडारण एवं उपलब्धता (accessibility) का इस प्रकार प्रबंधन किया जाता है कि वस्तुओं की न कमी हो और न ही अतिशय भंडारण। अतिशय भंडारण के लिये अधिक स्थान लगता है; अधिक पूंजी फंसी रहती है; सामान पुराने हो जाते हैं या खराब हो सकते हैं; उनके रखरखाव पर खर्च आता है, आदि। इसी तरह आवश्यक होने पर सामान की अनुपलब्धता के कारण उत्पादन रूक जाता है जिससे आर्थिक नुकसान होता है।
वस्तुसूची प्रबंधन, किसी भी आपूर्ति शृंखला (supply chain) के तीन प्रश्नों का उत्तर देती है - कब? , कहाँ? , कितना?
भारतीय कंटेनर निगम लिमिटेड
भारतीय कंटेनर निगम लिमिटेड (Container Corporation of India Ltd) / कॉनकॉर) भारत का सार्वजनिक क्षेत्र का एक उपक्रम है। इसका गठन कम्पनी अधिनियम के अन्तर्गत मार्च, 1988 में हुआ और इसने भारतीय रेल के उस समय विद्यमान 7 अन्तर्देशीय कंटेनर डिपो को लेकर नवम्बर, 1989 में कार्य करना आरम्भ किया।
इस कम्पनी के गठन का उद्देश्य भारत के अन्तर्राष्ट्रीय एवं आन्तरिक कंटेनरीकृत कार्गो एवं व्यवसाय हेतु बहुविध यातायात संभारतंत्र को बढ़ावा देना था तथा इसका कार्य, यह ध्यान में रखते हुए कि भारतीय रेल के नेटवर्क पर रेल यातायात सुगठित एवं अपेक्षाकृत किफायती विकल्प है, ग्राहकों से सीधे ही सम्पर्क करके ‘द्वार से द्वार तक’ सेवा प्रदान करना था जो कि सड़क यातायात का आधार है।
अभी भारत में केवल कॉनकॉर ही सामुद्रिक व्यापारियों को रेल मार्ग से कंटेनरीकृत कार्गों हेतु यातायात मुहैया कराता है। यद्यपि हमारी यातायात योजना में रेलमार्ग ही मुख्य है तथापि व्यवसायिक मांग तथा परिचालन की तत्कालिक आवश्यकताओं के अनुरूप हम सड़क मार्ग की सुविधा भी उपलब्ध कराते हैं। व्यावसायिक आवश्यकताओं, चाहे वे आयात-निर्यात से संबद्ध हो अथवा आन्तरिक (डोमेस्टिक) से, सभी की पूर्ति हेतु कॉनकॉर पूरे देश में फैले हुए कंटेनर टर्मिनलों का भी संचालन करता है।
ज्या नियम
त्रिकोणमिति में ज्या नियम या ज्या सूत्र किसी भी त्रिभुज की भुजाओं एवं कोणों के ज्या के बीच संबन्ध बताता है। इसके अनुसार,
यहाँ "a", "b", तथा "c" त्रिभुज की भुजाओं की लम्बाइयाँ हैं और "A", "B", तथा "C"ुन भुजाओं के सामने के कोण हैं। (सामने के चित्र को देखें)
वस्तुत: यह सूत्र त्रिभुज से संबन्धित निम्नलिखित ज्यामितीय प्रमेय को संख्यात्मक रूप में व्यक्त करता है-
यदि किसी त्रिभुज के दो कोण एवं कोई एक भुजा ज्ञात हो तो इस सूत्र का प्रयोग करके अन्य दो भुजाएँ ज्ञात की जा सकती हैं। इस तकनीक का त्रिकोणीय सर्वेक्षण में बहुत प्रयोग होता है। इस सूत्र का उपयोग तब भी हो सकता है जब दो भुजाएँ एवं उनमें से किसी एक के सामने का कोण ज्ञात हो। इस स्थिति में इस सूत्र से कुछ स्थितियों में दी हुई भुजाओं के बीच के कोण के दो मान प्राप्त होते हैं।
गार्डन रीच शिपबिल्डर्स एण्ड इंजीनियर्स लिमिटेड
गार्डन रीच शिपबिल्डर्स एण्ड इंजीनियर्स लिमिटेड (Garden Reach Shipbuilders and Engineers / GRSE)) भारत सरकार के रक्षा मंत्रालय के नियंत्रणाधीन एक सार्वजनिक क्षेत्र का उपक्रम है। यह कोलकाता में स्थित है। यह भारतीय नौसेना के पोतों से लेकर व्यापारिक जलपोतों तक का निर्माण एवं मरम्मत करते हैं। 20 हैक्टेयर के क्षेत्र में फैले जीआरएसई का अगला भाग करीब 1 किलोमीटर तक नदी से घिरा हुआ है।
गार्डन रीच शिपबिल्डर्स एण्ड इंजीनियर्स लिमिटेड सन् 1884 में हुगली नदी के किनारे एक लघु फैक्टरी के रूप में अस्तित्व में आई। सन् 1916 में इसे गार्डन रीच वर्कशॉप (जीआरडब्ल्यू) नाम दिया गया तथा 1913 के भारतीय कम्पनी अधिनियम के अधीन इसे 26 फ़रवरी 1934 से एक कम्पनी के रूप में निगमित किया गया (1933-34 का पंजीकरण संदृ 7891)। भारत सरकार ने 1 अप्रैल 1960 को इस कंपनी को अपने हाथ में ले लिया। कंपनी अपनी प्रगति और विविधताओं के साथ सक्रिय हो गई और इसकी बहुआयामी गतिविधियों को सही रूप में दर्शाने के लिए 31दिसम्बर 1977 से इसका नाम बदलकर गार्डन रीच शिपबिल्डर्स एंड इंजीनियर्स लिमिटेड कर दिया गया। बढ़ती हुई समुद्रीय आवश्यकताओं, विशेषकर भारतीय नौसेना और तटरक्षक की आवश्यकताओं को पूरा करने के लिए जीआरएसई का धीरे धीरे विस्तार और आधुनिकीकरण किया गया है।
जीआरएसई देश के अग्रणी शिपयार्डों में अपना स्थान रखता है और पूर्वी क्षेत्र का यह एक प्रमुख शिपयार्ड है। यहाँ आधुनिक युद्धपोतों से लेकर परिष्कृत कमर्शियल वैसल और छोटे हारबर क्राफ्ट से लेकर तीव्र एवं शक्तिशाली गश्ती वैसल की एक विशाल श्रृंखला का निर्माण किया जाता है। यह विश्व के उन कुछ शिपयार्डों में से एक है जिसके पास अपने इंजीनियरिंग एवं इंजन निर्माण प्रभाग हैं। अपनी उत्कृष्टता के 100 वर्षों के अनुभव के ठोस आधार पर जीआरएसई नई सहरुााब्दि की चुनौतियों का सामना करने के लिए तैयार है।
समरूपता
यदि दो ज्यामितीय वस्तुओं का आकार (स्वरूप) समान हो तो उन्हें समरूप (similar) कहा जाता है। दूसरे शब्दों में, यदि दूसरी आकृति की सभी लम्बाइयों को समान अनुपात में घटाकर या बढ़ाकर पहली आकृति प्राप्त की जा सकती है तो ये दोनो आकृतियाँ परस्पर समरूप हैं। किन्ही दो समरूप बहुभुजों की संगत भुजाएं समानुपाती होतीं हैं और संगत कोणों के मान समान होते हैं। hey.pratham
सभी वृत्त समरूप होते हैं। दो दीर्घवृत्तों के दीर्घ अक्षों का अनुपात उनके लघु-अक्षों के अनुपात के बराबर हो तो वे भी समरूप होंगे।"त्रिकोणमिति के उपयोग" भी देखें दो समरूप त्रिभुजों के गुणों का उपयोग करते हुए बहुत सी लम्बाइयों (दूरियों) और ऊंचाइयों की गणना बड़ी आसानी से की जा सकती है। विशेष बात यह है कि इस विधि से केवल कुछ आसानी से नापी जा सकने वाली दूरियाँ ही मापी जातीं हैं (कोण नहीं मापने पड़ते)। उदाहरण के लिए मान लीजिए कि आपको दिन में एक ध्वज-स्तम्भ की ऊँचाई निकालनी है। आप उसे सीधे माप नहीं सकते। आप समतल भूमि पर सूर्य के द्वारा बनी उसकी छाया की लम्बाई माप लीजिए। फिर १ मीटर लम्बी एक छड़ी की छाया की लम्बाई उसी समय माप लीजिए। बस इतने से ही उस ध्वज-स्तम्भ की लम्बाई की गणना की जा सकती है। यहाँ ध्वज-स्तम्भ और उसकी छाया का अनुपात, छड़ी और उसकी छाया के अनुपात के बराबर होगा। चूँकि इन चार राशियों में से केवल एक ही अज्ञात है, अतः ध्वज-स्तम्भ की ऊँचाई निकल जाएगी। ध्यान दीजिए कि यहाँ भी दो समरूप त्रिभुज बन रहे हैं- (१) ध्वज-स्तम्भ के आधार-बिन्दु, उसके शीर्ष बिन्दु, और उसकी छाया के शीर्ष बिन्दु से बना समकोण त्रिभुज, तथा (२) छड़ी के आधार-बिन्दु, उसके शीर्ष-बिन्दु तथा उसकी छाया के शीर्ष बिन्दु से बना समकोण त्रिभुज।
तंत्राख्यायिका
तंत्राख्यायिका एक संस्कृत आख्यान है। इसका मूल स्थान कश्मीर है। पंचतंत्र का सबसे प्राचीन रूप "तंत्राख्यायिका" में सुरक्षित है।
तंत्राख्यायिका" या "तंत्राख्यान" में कथाओं की रूपरेखा बहुत ही परिमित है। नीतिमय पद्यों का संकलन बहुत ही संक्षिप्त तथा औचित्यपूर्ण है।
उत्तरोत्तर आसन्नीकरण एडीसी
वे एडीसी, उत्तरोत्तर आसन्नीकरण एडीसी (successive approximation ADC) कहलाते हैं जो एनॉलॉग संकेतों को आंकिक संकेतों में परिवर्तन करने के लिये भिन्न-भिन्न आंकिक मानों से क्रमशः गुजरते हुए अन्ततः अन्तिम मान पर आ पहुँचते (कन्वर्ज होते) हैं। इस प्रकार के एक परिपथ का ब्लॉक-आरेख नीचे दिया गया है-